รายงานการวิจัยเรื่อง ผลกระทบของการเปลี่ยนแปลงของสภาพภูมิอากาศโลกในสหรัฐ
รายงานของรัฐบาลสหรัฐเกี่ยวกับผลการศึกษาวิจัยเรื่อง “ผลกระทบของการเปลี่ยนแปลงของสภาพภูมิอากาศโลกในสหรัฐ” ที่ออกมาในสัปดาห์นี้ ยืนยันว่าก
ขณะที่กลุ่มรณรงค์เพื่อสิ่งแวดล้อมทั้งหลายแสดงความยินดีต้อนรับรายงานดังกล่าวนั้นบรรดานักการเมืองแนวอนุรักษ์นิยมเห็นว่า เป็นการเคลื่อนไหวทางการเมืองของรัฐบาลประธานาธิบดีโอบามา รายงานของรัฐบาลสหรัฐคาดทำนายว่าจะมีคลื่นความร้อน และพายุรุนแรงหนักหน่วงขึ้น และเมืองท่าสำคัญๆของสหรัฐโดยเฉพาะบริเวณอ่าวเม็กซิโก ซึ่งเป็นแหล่งอุตสาหกรรมน้ำมันและก๊าซธรรมชาติของสหรัฐและเป็นท่าขนส่งน้ำมันนำเข้าและสินค้าต่างๆจะถูกคุกคามจากการที่ระดับน้ำทะเลสูงขึ้น กลุ่มอนุรักษ์สิ่งแวดล้อมกล่าวว่ารายงานนั้นยืนยันผลการศึกษาก่อนๆ และออกมาในช่วงที่เหมาะขณะที่จะมีการออกเสียงในรัฐสภาเกี่ยวกับร่างรัฐบัญญัติพลังงานสะอาด และความมั่นคงในสัปดาห์หน้าและฝ่ายต่างๆ กำลังจับตาดูว่าสหรัฐจะดำเนินการอย่างไรต่อไปในการแก้ปัญหาการปล่อยก๊าซเรือนกระจก Carter Roberts ประธานกองทุน World Wildlife Fund กล่าวว่างานสำคัญลำดับแรกๆ คือการลดการตัดไม้ทำลายป่า และเพิ่มประสิทธิภาพพลังงาน เขากล่าวว่าการมีกฏหมายที่เหมาะสม จะเป็นพื้นฐานของเศรษฐกิจใหม่สำหรับสหรัฐ และจะเป็นการกระตุ้นให้มีการประดิษฐ์คิดค้นใหม่ๆ อย่างไรก็ตามรายงานที่จัดทำขึ้นอย่างไม่แบ่งพรรคแบ่งฝ่ายถูกทักท้วงจากทางฝ่ายอนุรักษ์นิยม David Kreutzer นักวิเคราะห์การเมืองที่มูลนิธิ Heritage Foundation กล่าวว่า เห็นได้ชัดว่ารายงานนี้มุ่งที่จะสร้างความสนับสนุน สำหรับนโยบายของประธานาธิบดีโอบามาและการออกเสียงในรัฐสภาซึ่งเขาคิดว่า คงจะไม่ทำให้มีการเปลี่ยนใจในการออกเสียง David Kreutzer กล่าวว่า ค่าใช้จ่ายและความสูญเสียในการควบคุมการปล่อยก๊าซเรือนกระจกจะสูงกว่าค่าใช้จ่ายและความสูญเสียในการรับมือกับผลกระทบจากความเปลี่ยนแปลง ของสภาพภูมิอากาศซึ่งเขาเห็นว่าเป็นปรากฏการณ์ธรรมชาติ รายงานนี้จัดทำโดยผู้เชี่ยวชาญของหน่วยงานรัฐบาล 13 หน่วยงาน ตลอดจนมหาวิทยาลัยและสถาบันวิจัยต่าง ๆ คณะนักวิทยาศาสตร์กล่าวว่าผลกระทบจากการเปลี่ยนแปลงของสภาพภูมิอากาศ จะขยายตัวต่อไป หากไม่มีการควบคุมการปล่อยก๊าซเรือนกระจกและอนาคตนั้นขึ้นอยู่กับการดำเนินการในตอนนี้